BENVINGUTS A L'HORA DEL CODI
Hola, sóc la Kathleen Kennedy
i sóc la productora d'Star Wars: el Despertar de la Força.
Avui treballareu amb una de les nostres estrelles, el BB-8.
El BB-8 és un androide esfèric.
Cada cosa que fa, cada moviment, es controla per ordinador.
La informàtica influeix en totes les indústries,
des del màrqueting, a la sanitat o el cinema.
De fet, hi han treballat centenars d'enginyers informàtics
en una peli com El Despertar de la Força.
Hola, em dic Rachel Rose, sóc enginyera d'I+D a ILM
i porto el departament de desenvolupament d'animació i criatures.
En aquesta peli, em toca ajudar l'artista a crear unes estructures,
les parts del personatge que es mouen
i que fan que sembli molt real en una galàxia molt, molt llunyana.
La propera hora, farem el nostre propi joc d'Star Wars
per aprendre les bases de la programació.
Normalment es programa amb text, però aquí usarem uns blocs
que arrosseguem per crear el programa.
Començarem ajudant la Rey a progamar el BB-8
perquè vagi a recollir la ferralla.
Teniu la pantalla dividida en tres.
A l'esquerra, la zona de joc d'Star Wars on s'executarà el codi.
Les instruccions de cada nivell són just a sota.
La part del mig és la barra d'eines on cada bloc és una ordre
que el BB-8 pot entendre.
L'espai en blanc de la dreta és l'espai de treball
i aquí construirem el programa.
Si arrossego el bloc de moure's a l'esquerra
a l'espai de treball, i clico "Executar", què passa?
El BB-8 es mou un bloc a l'esquerra.
I si vull que faci alguna cosa més després?
Puc afegir un altre bloc al programa.
Escolliré el bloc de moure's amunt i l'arrossegaré sota l'altre bloc
fins que aparegui la línia groga, el deixo anar i s'enganxen.
Quan torno a executar, el BB-8 realitza les ordres
apilades de dalt a baix a l'espai de treball.
Si voleu eliminar un bloc,
traieu-lo de la pila i torneu-lo a la barra d'eines.
Després d'executar, sempre podeu reiniciar
per tornar el BB-8 al principi.
I ara a rodar!